 Kò sí ìdí méjì ti EU fi yọ àwọn orílẹ-èdè ilẹ Afírika yìí sílẹ ju bí ààrùn Coronavirus ṣe n tànkálẹ àti bi ìjọba kò ṣe kọbi ara sí ọnà ti yóò fi dáwọ rẹ dúró lọ. Wọn ni èyí yóò sì níra fún àwọn orílẹ-èdè Yuroopu láti sàyẹwò wọn lásìkò ìrìnàjò si orilẹede awọn. Àwọn iròyin tì ẹ leè ní ìfẹ síí: Ní báyìí, ènìyàn tó lé ni ẹgbẹrún mẹrìnlélógún ló ti lùgbàdì Covid-19 ni Nàìjíríà, ti Ghana si ni ènìyàn ẹgbẹrún mẹtàdinlógún. South Africa ti ni ènìyàn ẹgbẹrun lọnà mẹjìdínlógóje, ti Cameroon sì ti ni ẹgbẹrun méjìlá lé díẹ ènìyàn to ko Coronavirus. Ẹwẹ, ìròyìn sọ pé, àjọ EU ní orílẹ-èdè mọkànla nínú orílẹ-èdè mẹrìnléláàdọta to wà ni Afirika, nìkan ni yóò láàfàni láti maa wọle, ti wọn ba ṣi ibodè náà pada. Àwọn orilẹ-ède Afirika náà ni Algeria, Angola, Egypt, Ethiopia, Mauritius, Morocco, Mozambique, Namibia, Rwanda, Uganda àti Zambia. Agbẹnusọ àjọ EU, Eric Mamer sàlàyé pe, àwọn ni ọnà ti àwọn ń gbà láti mọ orílẹ-èdè tí yóò le gba arìnrìn àjò, ó fi kún pé, ìpinu àwọn dá lórí ìlànà ìjọba lórí ẹka ètò ìlera. Seyi Makinde; Ilé iwosan kan ṣoṣo tó wà ní Idí-Iroko Adewole tí bàjẹ pátápátá. Bákan náà ni Brazil, Quatar Ilẹ Amerika àti Russia kò si nínú àwọn orílẹ-èdè tí yóò láànfàní láti wọ EU, títí di àsìkò yìí, ilẹ gẹẹsì si ni ẹtọ kan náà gẹgẹ bi ara EU títí ti àdehuń Brexit yoo fi kẹsẹ jári lópin ọdún yìí. Àwọn ọmọ orílẹ-èdè Naìjíríà àti àwọn orílẹ-èdè mẹtalelogoji míràn nílẹ Afirika, ni kò ni lé wọ ilẹ Yuroopu, EU láti Ọjọ Kíní, Oṣù Keje, ọdún 2020. : Europe: Yúrópùù ní ọmọ Nàìjíríà àti orílẹ-èdè Áfíríkà 43 míì kò ni wọ ilẹ òun 